कमेटी की हरी झंडी के बाद CM ने की घोषणा; 6 महीने तक स्टेट GST से राहत
उत्तर प्रदेश और मध्य प्रदेश के बाद अब हरियाणा में भी 'द केरल स्टोरी' फिल्म को टैक्स फ्री कर दिया गया है। मुख्यमंत्री मनोहर लाल ने ट्वीट कर इस बात की जानकारी दी है। कैबिनेट मीटिंग में इस फिल्म पर चर्चा के बाद सीएम ने यह फैसला किया है।
उत्तर प्रदेश और मध्य प्रदेश के बाद अब हरियाणा में भी 'द केरल स्टोरी' फिल्म को टैक्स फ्री कर दिया गया है। मुख्यमंत्री मनोहर लाल ने ट्वीट कर इसकी घोषणा की है। कैबिनेट मीटिंग में इस फिल्म पर चर्चा के बाद सीएम ने यह फैसला किया है। सीएम की घोषणा के बाद 6 महीने तक दर्शकों से स्टेट जीएसटी नहीं वसूल किया जाएगा।
मुख्यमंत्री की घोषणा के बाद एक्साइज एंड टैक्सेशन डिपार्टमेंट ने इसका ऑर्डर भी जारी कर दिया है, जिसमें राज्य के सभी डिप्टी एक्साइज एंड टैक्सेशन कमिश्नर को भेजकर इसकी जानकारी दी गई है।
कमेटी की रिपोर्ट के बाद लिया निर्णय
हरियाणा में 'द केरल स्टोरी' फिल्म को टैक्स फ्री करने से पहले मुख्यमंत्री ने कमेटी का गठन किया। मुख्यमंत्री मनोहर लाल ने खुद इसकी जानकारी साझा की थी। उन्होंने कहा था कि अभी कमेटी इसको देख रही है। कमेटी के फैसले के बाद ही इस पर फैसला लिया जाएगा। देर रात को CM ने फिल्म टैक्स फ्री करने की घोषणा कर दी।
2022 में द कश्मीर फाइल्स भी हो चुकी टैक्स फ्री
हरियाणा में द केरल स्टोरी से पहले द कश्मीर फाइल्स भी टैक्स फ्री हो चुकी है। 2022 में मुख्यमंत्री मनोहर लाल ने इस फिल्म को टैक्स फ्री किए जाने की घोषणा की थी। सीएम घोषणा के अनुसार 6 माह तक थियेटर व मल्टीप्लेक्स संचालक टिकट पर दर्शकों से स्टेट जीएसटी नहीं वसूल पाए थे।
विज दे चुके तीखी प्रतिक्रिया
इससे पहले गृह एवं स्वास्थ्य मंत्री अनिल विज ने इस फिल्म पर अपनी प्रतिक्रिया दी थी। पश्चिम बंगाल में फिल्म को प्रतिबंधित करने पर विज ने कहा था कि ममता बनर्जी को सच्चाई अच्छी नहीं लगती। वह सच्चाई को छुपाना चाहती हैं। फिल्म पर प्रतिबंध लगाना अभिव्यक्ति की आजादी पर प्रहार है। फिल्म निर्देशक को धमकियां मिलने के सवाल पर गृह मंत्री ने कहा कि ऐसे लोग सच्चाई उजागर करने वाले होते हैं। उन्हें डराया या धमकाया नहीं जा सकता।
धनखड़ की फिल्म देखने की अपील
हरियाणा भाजपा के प्रदेश अध्यक्ष ओम प्रकाश धनखड़ ने प्रदेश के तीनों महामंत्री एडवोकेट वेदपाल, मोहनलाल बडोली और पवन सैनी के साथ 'द केरला स्टोरी' फिल्म देख चुके हैं। उन्होंने अपनी प्रतिक्रिया देते हुए कहा कि यह सत्य घटनाओं पर आधारित मानवीय संवेदनाओं को झकझोर देने वाली फिल्म है।
फिल्म में लव जिहाद का मुद्दा भी उठाया गया है। उन्होंने कहा कि यह फिल्म सच पर आधारित है, इसका मकसद यह दिखाना है कि किस तरह से भोली-भाली लड़कियों को बरगलाकर लव जिहाद में फंसाकर धर्म परिवर्तन कराया जाता है।
द केरल स्टोरी' फिल्म को टैक्स फ्री ऑर्डर...
